Brandstigter-bruidegom moet sit | Maroela Media
Jean Greyling en sy vrou. Foto: Alzane Narrai / Central Media Group
Greyling is vier jaar tronkstraf opgelê nadat hy vroeër in die Bloemfonteinse landdroshof erken het dat hy die brand op 27 Julie by die Emoya-landgoed buite Bloemfontein gestig het.
Hy en sy vrou, Lianné Meyer-Bekker (nou Greyling), het die plek bespreek vir hul huwelikseremonie, maar die troue is die dag voor die tyd gekanselleer omdat hulle na bewering nie die deposito betaal het nie. Greyling en sy vrou het later in 'n restaurant in Bloemfontein getrou.
Buks Westraad, Emoya se eienaar, het na die vonnisoplegging aan OFM-nuus gesê hy glo dat reg geskied het. Die maksimum vonnis vir dié tipe oortreding is 25 jaar en hy voel daarom dat die landdros billik opgetree het.